Dominee verdrink in Stilbaai - Maroela Media
Ds. Teyo Smit Foto: Facebook
Die afgetrede ds. Teyo Smit (68), het Donderdag by Lappiesbaai in Stilbaai verdrink.
“Omstanders was reeds besig met KPR toe paramedici van die NSRI by die toneel opgedaag het,” het Craig Lambinon, woordvoerder van die Nasionale Seereddingsinstituut (NSRI), in ŉ verklaring gesê. “Alle pogings om hom te red was egter tevergeefs. Hy is op die toneel dood verklaar.”
Volgens Lambinon het Smit moontlik ŉ rugbesering opgedoen terwyl hy saam met vriende in die see geswem het. Vriende en familie het hom uit die water gehaal en dadelik met KPR begin, terwyl hulp ontbied is.
Ds. Smit was ŉ plaaslike inwoner. Boodskappe van medelye stroom in op sosiale media vir sy vrou, Marguerite, en hul kinders.
Alle simpatie en medelye asook gebede gaan uit na Ds Smit se gesin met jul groot verlies. Mag God se teenwoordigheid jul deur hierdie tydperk van rou neem en jul berusting in jul harte vind. Onthou al die goeie gisinstye saam en die Eggenote, Vader, Broer en vriend asook die mens wat hy was tot almal asook gemeenskap. Rus in Vrede Dominee Smit, jy was ‘n steunpilaar.